text: থাম্ব|কানাডার এডমন্টনে অ্যালবার্টা বিশ্ববিদ্যালয়ের মানমন্দিরের ওপরে চাঁদের পাশে বর্ণবলয় ও এক জোড়া মায়া চন্দ্র
  
  মায়া চন্দ্র, মুন ডগ, মুনডগ, বা মেকি চন্দ্র, (বৈজ্ঞানিক নাম প্যারাসিলিন, বহুবচনে প্যারাসিলিনি, অর্থ "চাঁদের পার্শ্ববর্তী") হলো চাঁদের আশেপাশের বর্ণবলয়ে দুর্লভ গোলাকার উজ্জ্বল বিন্দু। কুন্তল মেঘ বা স্তরীভূত কুন্তল মেঘের ষড়ভুজাকার পাতসদৃশ বরফ স্ফটিকে চাঁদের আলো প্রতিসরিত হয়ে মায়া চাঁদের সৃষ্টি করে।
  
  থাম্ব|ইংল্যান্ডের ডিডকটের আকাশে এক জোড়া মায়া চন্দ্র
  মায়া চন্দ্র মূল চাঁদের প্রায় ১০ চন্দ্র ব্যাস দূরত্বের মধ্যে, ২২° বর্ণবলয়ের মাঝে আবির্ভূত হয়। এরা মায়া সূর্যের সাথে সম্পূর্ণ সদৃশ, তবে অধিক দুর্লভ। মায়া চন্দ্র দেখার জন্য চাঁদ চতুর্থাংশ বা তার বেশি দৃশ্যমান ও অধিক উজ্জ্বলভাবে আলো দিতে হয়। খালি চোখে মায়া চন্দ্রে কোনো বর্ণ দেখা যায় না। কেননা এরা চোখের কোন কোষগুলোকে সক্রিয় করার মতো যথেষ্ট উজ্জ্বল নয়।
  
  আরও দেখুন 
   মায়া সূর্য
   বর্ণবলয় (আলোকীয় ঘটনা)
   ২২° বর্ণবলয়
   চন্দ্র বলয়
  
  তথ্যসূত্র 
  
  বিষয়শ্রেণী:বায়ুমণ্ডলীয় আলোকীয় ঘটনা
title: মায়া চন্দ্র